mteb/NusaParagraphEmotionClassification huggingface dataset:
Yen awak dhewe krunge kabar yen penerbangan sing awak dhewe arep tumpake telat kui, awak dhewe mesthi kaget. Awak dhewe ora nyongko yen penerbangane iso telat. Padahal, mungkin wae, awak dhewe duwe jadwal sing padet sing ora iso diundur-undur meneh. Ngenteni neng bandara kui uga jelehi. Nanging, awak dhewe duwe hak sebagai penumpang yen maskapaine kui mendadak telat mangkate. Hak sing kesiji, awak dhewe duwe hak kanggo dilayani petugase kanthi ramah lan bersimpati. Petugas bandarane ora entuk judes opo meneh nesu-nesu neng awak dhewe. Sing keloro, awak dhewe iso jaluk petugas ngewangi awak dhewe nyusun meneh rencana penerbangane dhewe. Petugas kui uga diwajibke ngewange awak dhewe pas mesen pindah jadwal penerbangan.
Pak Wasiman salah siji wong tata usaha neng sekolahanku sing paling ramah karo murid-muride. Pas ketemu karo awak dhewe, Pak Was seneng guyon. Sok-sok melu awak dhewe garapi guru. Bapake kui sak liyane dadi TU, dee uga wong sing dipercoyo kanggo jogo sekolah. Pak Was lan keluargane tinggal neng buri sekolah. Bojone duwe warung sing dadi panggon awak dhewe biasane jajan. Nanging pas ganti kepala sekolah, Pak Wasiman arep dimandegke dadi pegawe TU lan penjogo sekolah. Sing luwih parah, Pak Was lan keluargane kui diusir seko omahe kui. Mergo lemah kui sing duwe sekolaha, kepala sekolah anyar kui arep gawe taman ing panggon kui. Aku lan murid-murid liyone wis nyobo protes ben Pak Was tetep iso kerjo neng sekolahanku. Nanging, usahane awak dhewe kui sio-sio. Akhire, awak dhewe mung iso nangis bareng ngelepas Pak Wasiman lungo.
Wingi aku ngerungokake crita saka Tama. Ning kampunge, Tama iki terkenal dadi pemuda sing paling aktif lan kerep rapat karang taruna kanthi bengi. Ing sawijining dina, Tama iki bali saka bale kelurahan lan kudanan ning dalan. Omahe Tama iki paling adoh lan kudu numpak motor. Tama keadaane wis teles kebes amarga udan lan angin. Ning tengah dalan, Tama weruh ana kebon sing akeh wit gedhange. Banjur ning tengah dalan, ana wit gedhang sing ngalangi dalan. Karo Tama, wit gedhang kuwi dideleh ning pinggir dalan. Tama uga ora ngereken babagan wit kuwi kanthi sesuke dene liwat kebon kuwi lan ndelok yen kuwi sawah pari. Banjur Tama dadi merinding lan keweden dhewe.
Ali balik saka omahe kancane jam 12 bengi amarga kudu nggarap tugas gambar teknik. Sajane Ali uga wedi amarga ana isu klitih sing nyernag para mahasiswa ning Jogja sing bali tengah wengi. Ali ngatasi kuwi lan balik ning liwat dalan protokol. Banjur pas Ali wis ngelewati wilayah Ringroad, Ali kanget amarga ana wong ning mburine sing nggawa gaman gedhe kaya samurai. Motor kuwi mlaku kanthi sejajar karo motore Ali. Banjur Ali ditodong gaman kuwi. Nanging Ali ora wedi lan malah markirake motor ning salah siji supermarket 24 jam. Motor sing ngetutake Ali kuwi mandheg ning ngarepe. Banjur Ali nelpon polisi kanggo nangkep para klitih kuwi amarga dekne wes wedi.
Dino iki dadi dino sing paling marakno aku kaget buanget. Kronologine iki dimulai ket jam 10 awan, pas moro-moro onok tamu gak dikenal teko nang omah. Tamu iku mau awale disambut karo supirku mergo mama sek metu. Mbari ngono aku diceluk ambek supirku gawe nemoni tamu iku mau. Pas aku ngobrol, dadakno tamu iku ngomong nek de’e dikon bos e gawe ngeterno TV nang omahku gawe hadiah nang mama. Aku kaget campur bingung, soale rodok curiga nek iki penipuan. Aku takon iki teko endi, tamu iki ngomong teko pak Majedi. Pas jam 10.15, mama teko dan kaget pas ndelok onok TV nang ngarep omah. Luwe kaget maneh pas ndelok tamu iku dan langsung disopo. Aku tambah kaget pas eroh mama kenal karo tamu iku mau. Terus tamu iku ngomong nek TV iku hadiah teko pak Majedi gawe mama. Mama langsung melongo dan ngomong suwun ping bolak balik nang tamu iku mau.
Kasus kelelep nang kolam utowo laut iku wes akeh pol kedaden nang sekitare awak dewe. Salah siji penyebabe iku mergo mereka gak isok renang. Hal iku opo’o sing marakno aku nduwe pendapat nek isok renang iku dadi skill sing puenting. Nek awak dewe wes nguasai teknik renang dan isok renang, awak dewe dadi gak gampang panik. Opo maneh nek wes kenek banjir, awak dewe dadi gak gampang kelelep soale wes nguasai teknik ngapung iku mau. Wes ngono, awak dewe isok sisan dadi relawan dan isok nyelametno nyawane akeh uwong. Selain nyelametno nyawane wong liyo, awak dewe isok sisan nyelametno nyawane awak dewe.
Akeh wong sing isine megilan nag telonone suwek, tapi yo ono wong sing ora ngereken nag telononr moro-moro suwek soale sing suwek ora nemen. Nah sing garai bedone perkoro iku maeng yo karek panggonan suwek iku, nag ancene nang panggonan sing kudune ora suwek iku sing ngisini, contone koyok nang bokong, mestak, ambek nang ngisore weteng mesti iku bakal garai owng isine ora pokroh. Mari ngunu sak liyane kan ora masalah suwek nang endi-endi, nah saiki tambah bocah-bocah enom akeh sing disuweki telonone tapi yo ora nang bagian sing ora kudune suwek koyok iku maeng. Mangkane nag iso pas gawe telono iku dideloki disek ben ora isin.
Bayi sing sik mentas lair iku kulite sensitif banget. Miturut website rumah sakit Hermina, akeh banget penyebabe kulit bayi iku sensitif lan akhire dadi abang-abang utawa nganti muncul ruam. Antaring penyebabe yaiku popok sing ora cocok, klambi sing kaine nyebabake gatel, ora cocok karo sabun, wedak, utawa hawa sing berubah. Saliyane iku kanggo wong sing seneng banget ngambungi utawa nyekel bayi iku uga bisa pengaruh. Wedine tangane nggawa bakteri sing bisa nyebabake kulite bayi dadi sensitif lan muncul abang-abang. Mula yen duweni bayi sik ket lair kudu ati-ati anggone nyekel. Kudu dipastikna nalika tangane resik lan kudu mesti wisuh tangan sadurunge gendong utawa njempok bayi.
Teletong utawa telek sapi iki biyasane dibuwang utawa diolah dadi pupuk amarga ambune lan kandungan ureane sing marai wong jijik. Nanging, ning sawijining wilayah sing ana ning lombok, teletong sapi iki malah dadi lulur kanggo jogan. Kebiasaan iki yaiku bagian saka adat sing ana ning Dusun Sade sing ana ning Lombok Tengah, Nusa Tenggara Barat. Ning dusun iki, para warga isih ngelakoni tradisi melulut utawa ngelapisi jogan sing ana ning omah nganggo kotoran sapi. Kebiasaan iki mung ana ning desa adat lan dadi pertunjukan wisata. Fungsi saka tradisi iki yaiku madhetake struktur jogan lan pondasi sing retak amarga digawe saka tanah lan uga ngurangi awu wayah musim garing.
Nag sing jenenge utang iku asline kan wes perkoro lumrah ambek sing wes gelek kedaden nang uripe menungso kat jaman biyen. Nah sing aneh lapooh wong sing utang terus nag konangan wong kok tambah isin, padal perkoro iku maeng asline kan yo wes biasa. Nah sing garai isin iku maeng tibake uro mergo utange, tapi mergo gengsine wong maeng karo perkoro sing jenenge utang maeng. Nah mergo gengsi iku maeng akhire wong sing utang mesti sengedan-sengedan, padal akhire yo tetep konangan wong barang. Yo ancene utang iku ono sing ngarani termasuk perkoro sing ngelambangno nag wong iku maeng termasuk wong sing ora duwe ambek wong sing kekurangan.
Selama aku lan konco-konco sanggarku sing liyo dadi pengurus, ketuane awak dhewe kui ngayomi banget. Dheweke ora ngeroso abot lan awak dhewe repoti terus. Ketune awak dhewe yo apikan, sok-sok nukoke awak dhewe cemilan pas lagi ono acara. Aku lan konco-koncoku sepakat yen ketua sing iki, wong sing dadi ketua paling apik disanggare awak dhewe. Neng punkasan kepengurusan, neng Musyawarah Gedhe awak dhewe rencana gowo kue kanggo apresiasi terakhir kanggo ketuane kui. Rampung musyawarahe kui, kuene langsung metu. Ibu ketua sing delok kui kaget, ora percoyo. Suwe-suwe, dheweke nangis terharu delok wong-wong neng sekitare. Terakhir, awak dhewe nutup acara iki kanggo foto bareng kanggo kenang-kenangan.
Awak dhewe ora iso ngemanjake wong-wong sing wis divonis karo dokter penyakit sing abot, koyo kanker contohe. Ngerasa mesake marang dheweke kui ora opo-opo, malah sebagai menungsi sing apik awak dhewe kudu ngerasa mesake, nanging ora kudu tekan ngasi dimanja. Wong-wong sing lara kui tetep duwe semangat kanggo ngelakoni hal-hal koyo biasane. Cetho, dheweke ora iso garap aktifitas fisik sing abot-abot, naning dhewe tetep iso ngerjake hal-hal sing sepele. Dheweke kui isih iso jupu opo-opo sing dheweke butuhke utowo dipengenke dhewe. Yen awak dhewe terlalu ngeladani, kui malah ngaruh neng kondisi psikis pasiene. Dheweke malah iso ngeroso ora bisa ngopo-ngopo.
Pas aku lingguh neng kelas 10 utowo kelas 1 SMA, aku duwe konco sing secara ora sadar dikucilke karo konco-konco sak kelas. Koncoku kui asale dudu seko Yogyakarta dadi emang model pergaulan lan cara ngomoge kui rada bedo. Trus, dheweke uga wonge kerep telatan lan bolosan. Mergo alesan kui dheweke ora gelem dikancani karo cah-cah kelas, tekan ora ono sing gelem sak kelompok karo dheweke pas lagi ono tugas. Ono siji wektu,  koncoku kui dinyek. Dheweke nesu banget pas kui, tekan gebrak-gebrak mejo. Koncoku uga tekan ameh molo sing ngenyek mau. Untunge, koncoku 2 kui ora tekan gelut tenanan. Nanging koncoku kui mutung lan langsung metu seko kelas.
Wong kecelek iku mesti gelek kedaden nagn endi-endi. Nah  perkor nginiki ora kedaden nang wong gerang tok, nang wong sing enom ae yo gelek kedaden mergo kurange ati-ati utowo mergo lalian. Nah nag wes kadung nginiki ancene adalan siji-sijine yoiku kudu jaluk sepuroh nang wong sing salah dicelok jenenge maeng ben wong sing diceluk jenenge iku ngerteni nag deke iku ora sengojo ambek lali karo jenenge. Nah wong sing ngeneki ancene arang saiki. Nag wes kadung kleru ngunuku biasane diterusno ae soale wes kadung isin. Nag ngunuku maeng yo tambahora tepak soale marakno wong sing diceluk iku tambah mangkel ambek jengkel.
Ujian basa Jawa ana ing sekolah dadi ujian sing paling diwedeni karo arek-arek. Ing kelasku, mung aku sing bisa lan tenanan ngerti pelajaran basa Jawa. Aku bisa ngerti bedane ngoko lan krama. Bisa ngapalne macem-macem arane anak kewan lan sapanunggalane. Pokoke apa wae sing ana ing buku basa Jawa aku bisa ngerti. Ndilalah semester wingi, ujian basa Jawane angel. Ana pelajaran sing durung tau diwenehi karo gurune, dadakno metu ana ing ujian. Nanging aku tetep percaya karo awakku dhewe yen aku bisa. Iki kebukti karo biji ujian basa Jawaku dadi biji paling apik ana ing sekolah lan aku dinyatakna lulus ujian sekolah.
Wong sing delok wong liyane sekarate kui podo wedine karo wong sing ngerasake langsung. Utamane, yen wong sing lagi sekarat kui wong sing cerak utowo isih sak keluarga karo dheweke. Senadyan, awak dhewe ora ngerti persise opo sing dirasake pas lagi sekarat kui. Wong, sitik okehe, iso ngerasake opo sing dirasake wong sing lagi lara kui. Mungkin, neng sebelah sisi kui, wong sing ngancani wong sing sekarat kui ngerasake sing luwih abot, dudu larane nanging tenogone. Wong sing ngerawat wong lara pas sekarat kui kudu ngopeni seharian penuh. Yen ora gentian, iso dibilang kui kegiatan sing ora ono lerene. Opo meneh yen dheweke kudu bayange yen wonge kui bakal ninggalke dhweke neng donyo iki.
Aku mlebu sanggar tari neng kampusku. Tekan aku wis lulus aku kerep dolan neng kono. Aku dadi kerep ketemu adi-adi tinggkatku neng sanggar kui sing lagi mlebu. Saiki, aku sing ngelatih bocah-bocah anyar kui. Ono siji kedadean, sing marake salah siji seko adiku neng kono isin. Awak dhewe lagi latian kanggo pentase bocah-bocah mau. Sesok kui pentase adi-adiku kui sing perdana. Supoyo luwih manteb, dheweke podo latian sing tenanan. nanging ono salah siji adiku sing latiane kemantepen. Sikile diunggahke banget tekan kathoke suwek. Muni kui kerungu banter banget. Adiku sing kui langsung melayu neng kamar mandi. Dheweke banjur nelpon koncone sing liwe supoyo digawani sarung. Ora kebayang aku isine dheweke koyo piye pas latian pas kui.
Dina Sabtu, aku lunga menyang kantor amarga ana gaweyan sing kudu cepet dirampungake. Gaweyan iki marai sumpek amarga angel lan akeh banget, yaiku ngurus akreditasi lan sertifikasine kantor. Ana dokumen-dokumen sing kudu disiyapake lan kudu cepet. Sajane aku wegah amarga kudune dina Sabtu prei lan ora ana penggawean malah dikongkon nang kantor. Pas aku teka marang kantor lan kesusum jebul ning kono wis ana kancaku sing ngadep komputer. Jarene gaweanku wis dipindahake marang dekne, nanging ora ana pengumuman saka koordinator. Aku ning kono wis arep nangis lang mangkel amarga aku wis adoh-adoh saka omah nanging gaweanku malah dilimpahake kanggo wong liya.
Dino iki pengumuman SBMPTN dan aku wes ndredeg ket isuk. Bener-bener ket tangi turu sing tak pikiri pertama kali yo pengumuman iku, soale nasibku ditentukno teko iku. Gak koyok biasane, dino iki kabeh ngomong nek aku meneng banget. Yo yaopo kate nyocot koyok biasane nek nang njeru utekmu mek hasil SBMPTN sing diumumno engkok awan. Sakjane aku rodo pede sih mergo pas tes aku isok ngerjakno dengan lancar, tapi tetep ae onok rasa wedi nek gak ketompo. Akhire ket jam 1 aku wes ndekem nang ngarepe komputer, padahal pengumumane sek engkok jam 2. Ping bolak balik tak refresh terus iku web e. Pas jam 2 teng, langsung aku ngisi nomer pesertaku gawe eroh hasile. Dan Alhamdulillah aku ketrimo nang UGM jurusan Sastra Indonesia. Saking senenge, aku bengak bengok sampe adekku bingung dewe. Aku sampe nangi mamaku sing lagi turu awan dan langsung ngeki eroh nek aku lolos SBMPTN. Mamaku langsung melek dan meluk aku saking senenge.
Neng kamar mburi kui kerep dileboni karo serangga. Seranggane kui kaya kalajengking nanging bentuke bedo seko apa sing kerep awak dhewe delok neng foto utowo neng video. Ukurane kui luwih cilik. Buntute kui ketok luwih cekak lan bentuk buntute kui ora melengkung nanging malah cendurung luwih lurus memburi. Bentuk capitan serangga sing ono neng kamar mburi kui rada luwih gedhe timbangane kalajengking. Seranggane kui yen dipatani bakal ngetoke mambu sing ora enak. Serangga iki biasane metu seko lobang saluran banyu neng jero kamar mburi. Seranggone kui jedul seko kono lan nek ora mati bakal balik liwat lobang sing podo. Sakben serangga kui muncul aku ngeroso jijik lan dadi ora betah neng kamar mburi.
Pantai iku dadi panggon wisata sing paling akeh nang Indonesia. Hal iku mergo akehe kekayaan laut sing onok nang Indonesia dan isok dinikmati karo sopo ae. Gak mek wong lokal tok sing seneng nang pantai, bahkan wong luar negeri iku sampe nang Indonesia mek gawe nikmati pantai sing onok nang negara iki. Tapi kadang, awak dewe iku onok sing wedi gawe nang pantai soale tambah akeh kasus wong sing keserat ombak pantai sing gede. Iku opo’o penting banget onok lifeguard utowo tenaga ahli sing berjaga nang setiap pantai sing onok nang Indonesia. Lifeguard iku engkok sing bakal ngawasi kondisi pantai dan bakal dadi wong sing pertama terjun gawe nyelametno wong sing kintir nang laut utowo kelelep. Wes ngono, lifeguard iku isok sisan ngelakoni pertolongan pertama nang korban iku mau ben isok ketulung.
Sampah iku ancene jemberi wong opo maneh nag ketok moto. Padal nang endi-endi iku wes ono sing nganjurno nag buak sampah iku kudu nang panggonane ora sak enake dewe. Opo maneh jaman saiki nang endi-endi mesti akeh sing jenenge sampah sampek numpuk-numpuk nang pinggir-pinggir dalan. Aku sing gelek masi iku yo jembere pol, opo maneh nag wayae udan-udanan garai suker kabeh. Mangkane janeh kabeh wong-wong iku gelem meloki opo sing dianjurno pemerintah kanggo jogo kebersihan mesti yo aman terkendali ora koyok ngene, nang endi-endi akeh sampah ora karoan sing iso dadekno penyakit nang endi-endi ambek pirang-pirang penyakit sing kudune ora kedaden.
Crab mentality utawa mental kepiting kuwi salah siji istilah ning psikologi sing njelasake babagan perilaku sing bisa ngerugikake utamane ding bidang kerja. Mental kepiting iki dijupuk saka tingkah kepiting ing jero ember sing ora gelem kancane munggah lan metu saka ember. Kepiting iki diibaratake menungsa sing ora gelem kalah ning penggaweyan lan nggremet wong liya ben uga melu ana ning level paling isor. Pokoke, nek wong kuwi gagal, kanca liyane uga ora oleh nggawa hasil ben padha gagale. Salah siji bentuk mental kepiting iki yaiku njupuk gawean wong liya tanpa kordinasi amarga iki bisa ngerusak rante penggawean lan komunikasi ning kantor.
Aku tau dolan nang salah sijine pinggiran kota sing ancene iku bener-bener durung digawe wisata umum terus isek mok wong sekitar kono tok. Nah pas mlebu panggonane iku maeng ancene rodok medeni soale mlebu alas terus dalane iku cilike pol. Mestine nag ancene di gawe panggonan wisata yo kudune dibangun dalane terus ojo lali diwei lampu soale pas aku lewat kono rodok dalu titik sekitar jam setengah enem wes peteng dedet terus ora ketok opo-opo mok sak kotake lampu iku tok. Yo ancene medeni se dalanane polahe aku kan lagek liwat kono. Tapi aku yo rodok gelek ono wong liwat sepeda ontel barang yo wonge biasa ae. Terus koyokane wong daerah kono yo oo sing cangkruk nag peteng-peteng barang. Yo mungkin iku termasuk daerah asing sing durung tau tak lewati akhire yo rodok wedi.
Pas aku dolan nang Kota Soto, aku dijak ambek koncoku dolan nang pasar malem sing ancene keetepakan ono nang pinggire desone koncoku. Nah pas iku, aku dijak deke mangan panganan sing ono nang kono, panganane ancene enak-enak ambek aneh-aneh mergo iku termasuk panganan asli ambek digawe dewe karo wong-wong sing ono nang kono. Nah ono salah sijine wong sing tuku panganan sing jenenge pasung, nah panganan iku moro-moro cicir mergo oleh nyegel luput. Terus deke iku moro-moro gedek-gedek ambek jimprak-jimprak delok panganane maeng. Jarene koncoku, nag wong koyo ngunuku biasane wong sing ancene jijikan ambek panganan sing endut, nah sing garai jijik maeng iku yo poloahe endute maeng wes ora kenek diilangi maneh soale panganan maeng termasuk panganan sing teles ora sing garing.
Harta karun pancen dadi rahasia umum ana ing Desa Sekaranom. Kabeh wong ngerti yen ing desa iki ana harta karun nanging ora ana sing ngerti ning endi harta karun iki disingitna. Ndilalah ana bocah 5 teka kutha sing dolan menyang Desa Sekaranom iki nemu ciri-ciri panggon sing gawe nyingitna harta karun iki. Bocah 5 iki seminggu luwih ana ing Desa Sekaranom kanggo ndoleki tandha-tandha harta karun sing ana ing desa iki. Sawise seminggu mubengi kabeh panggon sing ana ing Desa Sekaranom, 5 bocah iki mandheg ana ing omah suwung sing ana ing tengah-tengah kuburan. Kabeh padha wedi nanging diwani-wanina. Akhire salah siji bocah iki ngedhuk lemah sing ana ing njero omah suwung iki lan kabeh padha kaget amarga tenanan ana pethi sing isine emas lan perak. 5 bocah iki padha tulung tinulung kanggo nggawa pethi iki metu saka Desa Sekaranom lan mbagi harta karun iki kanggo wong 5.
Biyen aku tau ngalami sedih polahe pisah ambek konco-konco sing biasane runtang-runtung bareng terus sinau bareng ambek gawe proyek-proyek bareng seng sekirane iso dadi duwek sampek lulus kulia. Mari ngunu pas delok bocah-bocah podo lulus kulia tibak'e bocah-bocah yo podo bingung. Bingung ora mergo golek penggawean tapi bingung polahe bakal ora petuk ambek konco-konco maneh soale podo balek nang kampunge dewe-dewe. Tapi yo ono sing isek nag kota soale isek pengen kumpul ambek bocah-bocah. Termasuk aku iki yo isek urip nag kota soale pengen kumpul ambek konco-konco sing isek ono nang kota kerja. Yo kadang-kadang isek tau ngumpul gawe silahturahmi.
Jaman saya suwi saya maju banget. Wong-wong uga gampang kanggo ngirim hadiah kanggo wong liya. Salah sijine lewat sing jenenge ekspedisi utawa kurir kayata JNE, Sicepat, JNT, lan liyane. Ngirim barang kaya ngene uga bisa karo anonim utawa ora nganggo ngetokna jeneng asli. Iki sing bisa nggarai wong kaget lan bingung banget nrima kado utawa hadiah sing ora ngerti sapa pengirime. Kadang malah wedine paket iki dadi paket nyasar utawa salah alamat. Kanggo kowe yen ujug-ujug ana sing ngirimi hadiah, aja lali kanggo ngecek ya!. Cek sapa sing ngirim lan kudu dipastikna yen iku didu barang aneh lan dudu teko wong sing ora dikenal lan duwe niat jahat. Ayo padha ati-ati!.
Pak Doni kuwi salah siji pegawe ning kantorku. Pak Doni kerjane dadi satpam, nanging bapak iki uga ngewangi pegawe yen ana mati listrik amarga Pak Doni iki uga lulusan STM kelistrikan. Ing salah sawijine dina, Pak Doni iki ulang taun. Nanging ya Pak Doni ora sadar amarga lagi sibuk ngamanke acara rapat ning kantor sing ditekani akeh pegawe gedhe. Banjur aku lan pegawe liyane nyiyapake kejutan kanggo Pak Doni. Kejutan iki yaiku saka kantor ngewenehi roti ulang taun, kembang, lan hadiah jam tangan kanggo wujud rasa matur nuwun. Pas Pak Doni weruh, Pak Doni kaget uga ngerasakake rasa haru lan kekeluargaan sing raket saka kantor.
Kelas kuwi dadi ekosistem sing paling ngenakake yen ora ana manipulasi lan uga tetep kekancan kanthi apik. Kamangka, ana kanca SMP lan SMA sing bisa awet kekancan kanthi pirang-pirang taun lan uga tetep awet kanthi tuwa yaiku amarga kelase biyen ya kompak. Kunci kekompakan iki yaiku anane cerita-cerita lucu ning kelas sing isih bisa dibahas bareng pas wayah reuni. Ana cerita salah siji kanca sing kisinan amarga diguyu ning kelas. Pas ning kelas ya kerasa isin lan kadhang pengen ngamuk, nanging pas wis reuni, dadi salah siji cerita sing ora bakal dilalekake uga mesti dadi hiburan sing apik ben kekancan iki tetep awet.
Wong lanang utawa wong wedhok ora ana jaminan kanggo gampang selingkuh apa ora. Akeh banget kedadean selingkuh mbuh saka sing wedhok apa sing lanang. Nanging miturut fimela.com, ana tipe wong wedhok sing nggarai wong lanang akhire milih kanggo selingkuh. Nomer siji, wong wedhok sing meneng banget. Nomer loro, wong wedhok sing overprotective lan gampang cemburuan. Nomer telu wong wedhok sing ora pati perhatian lan cuek banget. Sing terakhir, wong wedhok sing tau selingkuh. Sing paling sering kedadean iku alesan sing nomer terakhir. Wong lanang ngerasa kudu bales dendam amarga tau diselingkuhi dadine dheweke melu selingkuh. Mula ayo padha jaga atine kene dewe-dewe yen wis duwe pasangan supaya ora nganti ngelakoni tindakan selingkuh iki.
Indonesia iku negara sing berbentuk kepulauan dan dikelilingi ambek perairan ndek setiap pulaune. Hal iku sisan sing marakno Indonesia dadi langganan banjir ben tahune. Bencana banjir iki wes tau kedaden nang ndi ae, ket Sabang sampe Merauke. Nek wes banjir bandang, iku isok marakno omah kelem bahkan sampe onok sing mati sisan mergo kelelep. Wong-wong sing meh kate kelelep mergo banjir, pasti dikon nggolek barang sing isok terapung terus dikekep sambil telentang nang duwur banyu banjir. Barang-barang sing dimaksud iku koyok bambu plastik, kursi, botol plastik, galon, utowo sing liyane. Cara koyok ngono iku dadakno isok nyelametno akeh nyawa teko korban banjir mau. Soale barang-barang iku isok bantu uwong ben terus isok ngambang nang duwur banyu dan ngurangi potensi kelelep.
Salah siji telek kewan sing isok dimanfaatno iku teleke wedhus. Telek wedhus iki isok dimanfaatno gawe pupuk cair. Nek awakmu kepingin gawe pupuk cair teko telek wedhus, koyok ngene carane. Siapno disik kabeh bahane mulai teko telek wedhus, gulo abang, bioaktivator, karung bekas, oyone wedhus, godhong-godhongan, banyu, karo tong plastik. Cara nggawene ngene. Siji, campur telek wedhus ambek gulo abang nang tong plastik. Loro, lebokno godhong sisan. Telu, keki banyu terus diudek sampe roto. Papat, campur gulo, urin, karo bioaktivator nang 5 liter banyu. Limo, lebokno cairan mau nang tong plastik. Persentase ideal e iku 70% bahan cair 30% bahan padet. Enem, nek wes keudek roto, tutup tong plastik mau sing rapet terus keki lubang nang samping duwur gawe selang. Pitu, hubungno selang karo botol banyu gawe njogo suhu ndek njero tong tetep stabil. Wolu, simpen selama 10—20 dino. Pokoke enteni sampe wes metu ambu koyok tape, berarti tong e wes isok dibuka. Terakhir, saring adonan pupuk gawe misahno bagian cair karo ampase. Cairan iku mau sing bakal digawe pupuk taneman.
Srengen polahe SARA saiki wes kedaden nang endi-endi mboh iku nang berita, nang deso, sampek nang kota yo akeh. Padal anjurane pemerintah perkoro SARA iku ora atek dipek ati, soale iso dadekno pecahe umat ambek dadekno bejate persatuan negoro sing wes dibangun angel-angel ambek leluhur sing wes pamitan. Sak liyane iku, kabeh tokoh agama ambek suku yo wes podo sepakat nag ono perkoro sing garai pecahe agama ambek suku kudune dirembukno sek ojo sampek salah kedaden. Saiki Srengen polahe SARA iku wes gelek kedaden padal pemerintah ambek undang-undang mes ngilingno ambek nganjurno ojo sampek perkoro sara digedek-gedekno soale iso garai wong gegeran.
Musibah kadang ora ngerti tekane saka endi. Salah sijine yaiku kari nalika numpak pesawat. Akeh banget kedadean iki lan akhire wong sing kari padha bingung kudu ngapa. Iki cara sing bisa dilakoni nalika kari teka pesawat. Kaping siji, langsung telpon ning pihak pesawat. Pihak pesawat bisa wae kanggo mbantu nggolekna jadual pesawat liyane. Kaping loro, yen wis ora bisa nemu jadual pesawat liyane bisa telpon hotel kanggo turu lan ngenteni jadual sesoke. Sing terakhir yaiku nggolek transportasi liyane. Bisa nganggo sepur utawa bis nalika isih bisa dijangkau. Yen ora bisa dijangkau, ya wes kudu sabar kanggo ngenteni jadual liyane sesok.
Suntikan kuwi wis dadi momok medeni wiwit cilik amarga kadhang wong tuwa ora ngerti carane nuturi babagan pentinge suntik lan imunisasi. Suntikan iki dadi  senjata sing paling medeni lan mapuh kanggo bocah sing nakal amarga isih ana tuturan yaiku yen bocah nakal mengko disuntik karo Pak Dokter, padahal suntik kuwi uga tujuane apik. Amarga kuwi, kanthi gedhe, akeh wong sing isih wedi karo jarum suntik. Trauma marang jarum suntik iki bisa ngalangi wong sing mbutuhake pengobatan. Kamangka, aja meden-medeni bocah lan marai trauma marang jarum suntik amarga bisa ninggalake trauma, yen bisa wong tuwa kudu ngenalake babagan bentuk perawatan kedokteran.
Wingi nane pas aku dolan nang salah sijine wisata nang kota Gudeg, iku jumbul polahe jedinge iku ora diresiki, yo iku sing garai aku mangkel mangkane aku ora sido mlebu palang golek nang panggonan liyane. Akeh-akehe wong sing delok jeding utowo sing wc endut ambek ora diresiki mesti mangkel ambek jembere ora karoan. Opo maneh sing ambune iku garai wong kudu mutah, sing akhire dadekno mangkel ambek jijik nang awak. Aku masio wong lanang nag delok ngunuku yo mangkel opo maneh wog wedok yo tambah ora karoan mangkele. Iso-iso ae kadang mutah-mutah polahe saking jembere. Dadi nang iso jeding utowo wc iku yo kudu diresiki ben ora dadekno wong iku mangkel.
Duweni kanca lan kaluwarga sing apik banget iku kaya rejeki nomplok. Apa maneh sing mesti eling karo ulang tahune kene. Sakjane mung oleh ucapan selamat lan donga wae wis ora apa-apa lan wis cukup. Nanging kadang ana sing usaha banget kanggo ngewenehi surprise. Yen diwenehi surprise karo kanca ing omah, yen bisa kene uga mbales keapikane kancane kene karo ngewenehi suguhan sing akeh supaya bisa dipangan. Kanca-kancane kene mesti ngetokna dhuwit kanggo ngerencanakna surprise iki. Ora kudu ngewenehi panganan sing enak, sing penting ketok kene ngeregani kancane kene. Mula aja nganti medhit karo kanca dewe lan aja nganti kancane kene mung ngemut driji nalika nak omahe kene.
Sopo ae pasti bakal gilo nek ndelok toilet sing rusuh bahkan sampe mambu pesing. Wes gak enak didelok, isok marakno penularan penyakit maneh. Salah siji penyakit sing isok ditularno mergo toilet sing rusuh iku tipes. Hal iku mergo bakteri tipes iku isok ditularno teko telek dan kadangan teko oyo sisan. Nek misal awakmu nganggo toilet sing buru ae dinggo uwong sing lagi lara tipes, awakmu isok sisan ketularan teko kono. Opo maneh nek iku kedaden e nang toilet umum sing jarang diresikno, wes piro iku uwong sing bakal ketularan. Makane iku akeh dokter sing ngomong nek toilet sing rusuh iku isok marakno penularan penyakit tipes.
Kanca kenthelku sing jenenge Yeri dina iki rabi. Aku minangka kanca rakete wiwit SD wis mesti teka lan dadi pager ayu. Aku ndelok Yeri lan bojone saben ana tamu sing teka bakalan ngguyu lan padha bisik-bisik wong loro. Anggepanku, Yeri lan bojone seneng banget amarga kanca-kancane padha teka. Aku minangka kancane uga seneng banget ndelok manten kekaro iku ngguya ngguyu ana ing kuwade. Yeri ora lali nyeluk aku kanggo foto bareng ning kuwade. Foto iku bakal takcetak lan takpajang ana ing kamarku. Aku saben dina bakal dungakke Yeri lan bojone supaya uripe mesti bagya mulya lan diadohke karo Gusti saka cilaka.
3 ulan wingi pas aku dolan nang kediri aku petok ambek koncoku. Deke cerito nag deke waktu iku tau ngalami getun sing paling nemen nag uripe. Jarene bocahe getun iku ancene ora oleh digedek-gedekno soale nag iku digedek-gedekno tambah dadekno wong iku maeng tambak ora akruan pikirane nang perkoro sing digetuni. Koncoku yo ngomong nag polahe teko roso iku maeng deke saiki nag ate ngelakoni perkoro sing dianggep penting maleh ati-ati ben ora dadekno getun nag burine. Dadai kanggo deke roso iku mane gyo ono apike soale iso dadekno awak iki maleh ati-ati nag ate ngelakoni perkoro sing sekirane iku penting kanggo awake.
Yen ono bencono alam neng daerahe dhewe, awak dhewe kudu pasarah. Bencana kui pancen ngilangke akeh bondo lan wektune awak dhewe. Uripe dhewe mungkin ora iso balik koyo sing biyen. Nanging tetep, awak dhewe ora entuk wedi karo masa depan. Awak dhewe uga ora entuk gamak. Awak dhewe kudu percoyo yen bencana iki musibah utowo ujian saking Gusti Allah. Opo wae sing awak dhewe rasake saiki kui, kanggo kebaikane awak dhewe dhewe. Ora ono sing ngerti yen bencana kui, iso gawe berkah kanggo awak dhewe. Mungkin ora kanggo awak dhewe, nanging mergo anak-putune dhewe. Koyo misale gunung jebluk kui, mesthi gawe subur lemah-lemah neng sekitare.
Bayi tabung iku kehamilan sing kedaden terus diawali teko sel telur sing dibuahi karo sperma ndek luar tubuh. Pembuahan iku dilakoni ning njero wadah sing bentuke tabung, makane jenenge bayi tabung. Biasane program bayi tabung dilakoni mergo wong wedok gak ndang isok meteng mbasio wes ngelakoni berbagai macam cara pembuahan. Alesan dilakoni bayi tabung iku biasane mergo alasan kesehatan sisan, koyok sumbatan utowo kerusakan tuba fallopi, gangguan ovulasi, endometriosis, tau ngelakoni sterilisasi, ngalami fibroid rahim, utowo fungsi sperma sing terganggu. Nek kate ngelakoni program bayi tabung, kudu tes sembarang kalir disik. Mulai teko pengujian cadangan ovarium, analisis air mani, skrining penyakit menular, praktek transfer embrio, karo pemeriksaan rahim. Nek iku kabeh isok lolos, berarti program bayi tabung isok dilakoni.
Wayah haid iki bisa dadi salah siji wektu sing angel kanggo bocah wedhok sing wis diwasa. Emosi sing ora stabil amarga awak lara kabeh, hormon sing berubah, lah ditambah urip sing kudu dipikirake iki marai wayah haid iki dadi luwih ora kepenak. Prasaan uga dadi luwih sensitif. Prasaan sensitif iki pancen ora sepira yen dibandingake karo ibu sing langi ngandhut bayi. Nanging hormon sing marai emosi iki uga ngganggu urip saben dinane. Ana kanca salah sithik kena sentak, ana sing sensitif sithik uga bisa nangis. Kamangka, kanggo kanca-kanca lanang sing ora tau ngerasakake, ayo luwih paham lan luwih peka karo sekitar lan ora malah nggarai mangkel.
Trauma sing awak dhewe alami seko cilik kui ono pengaruhe pas awak dhewe wis gedhe. Trauma kui kerep ora awak dhewe sadari tekan perasaan aneh terus-terusan ganggu awak dhewe. Ben iso lepas seko trauma masa cilik kui, sing peratama awak dhewe lakoke kui tenang. Awak dhewe kudu fokus neng diri sendiri. Yen wis tenang, awak dhewe iso ngewiwit iling-iling kejadian pas awak dhewe cilik kui. Opo sing awak dhewe rasake lan awak dhewe kudu iso mengidentifikasi perasaan opo kui. Yen awak dhewe wis paham banget opo sing awak dhewe rasake biyen kui, awak dhewe kudu nrimo kui opo anane. Ojo dilawan. Kui bagian seko awak dhewe sing ora iso dipisahke.
Ben aku ngerungokno seminar utowo berita tentang begal, pasti onok siji cara sing podo pas disampekno, yaiku ngajak konco. Tapi temenan lho, ngajak konco iku mayan ampuh gawe kehindar teko begal. Nek tak delok-delok, pelaku begal iku mesti nyerang e uwong sing luwe lemah dan iku biasane pengendara motor sing dewean. Jarang pol begal iku nyerang pengendara sing nggowo konco. Alesan mereka nyerang pengendara sing dewean iku ben pembegal siji isok nyerang, dan pembegal sing loro isok njupuk tas sing digowo target e iku mau. Dadi istilahe siji lawan loro. Nek misal ambek pengendara sing nggowo konco, pelaku begal iku maleh ngelakoni siji lawan siji dan gak efektif gawe pembegal e. Dadi gawe awakmu kabeh, ojok lali ngajak konco nek wes bengi gawe ngehindari begal.
Isih okeh wong sing mung wedi ngelakoke doso yen lagi didelok karo wong liyo. Nanging yen misale lagi dheweke utowo ora ono sing delok, dheweke iso ngelakoke doso sing podo. Kudune awak dhewe ora ngono. Doso kui tetep doso. Arep ono wong sing delok opo ora kui ora ono hubungane. Awak dhewe kudu iling yen Gusti Allah kui iso delok awak dhewe. Opo wae sing awak dhewe lakoke neng ruangan paling peteng lan dikancing, Gusti Allah kui tetep iso delok. Awak dhewe kudune wedi karo Sing Kuoso. Sing nentuke awak dhewe wong apik opo olo kui Gusti Allah dudu menungso.
Pak Hong ora nyangka yen simbah putrine bakalan mati. Kedadean iki pas Pak Hong lagi ana ing Amerika. Pas iku pancen simbah putrine wis lara. Pak Hong balik ning Amerika karo kepikiran kepiye kabare simbah putrine. Ana ing Amerika Pak Hong uga gelek ngebel kaluwargane ing omah. Ndilalah isuk-isuk Pak Hong diwenehi kabar yen simbah putrine wis mati mang bengi. Pak Hong sedih banget amarga ora bisa melu ngubur simbah putrine amarga perjalanan Amerika-Indonesia uga mbutuhane wektu sing suwi. Teka saka Amerika ing omah simbah putri wis dikubur. Pak Hong namung bisa ngirim dunga kanggo simbah putri supaya bisa lancar dalane kanggo ketemu Gusti.
Wis sewulan aku ngenteni rukuh kanggo riyaya. Rukuh iki saben metu mesti bakalan padha royokan kanggo tuku amarga pancen kualitase apik. Dina iki wayahe rukuh iku didol lan aku kudu siyaga kanggo tuku. Sawise ngenteni kurang luwih sejam, akhire aku bisa entuk rukuh iki sing wis takgoleki lan takpengin tekan suwi. Iki pirang-pirang cara supaya bisa entuk rukuh iki nalika tuku ing toko online. Kaping pisan, kudu wis siyaga ing toko online iku paling ora 30 menit sadurunge barang iku didol. Sadurunge iku, kudu didelok dhisik lan kudu siyaga menawa saldo ing akunmu kudu wis pas. Kaping pindho, nalika wis jame pas kudu langsung klik tombol "tuku saiki". Kaping telu, akeh dunga supaya bisa menang lan oleh barang sing wis dienteni.
Ngerundung kui perilaku sing olo lan ora iso dibenerke. Korban sing dirundung kui ngerasake hal-hal sing ora ngepenake. Dhewke ngeroso wedi lan ngeoroso dheweke ora ono harga dirine. Ono pelaku sing ngerundung kui ngomong yen opo sing dilakoke kui mung kanggo gojekan wae, ora ono niatan ngelarane wong liyo. Mungkin, wonge kui jujur, nanging sing cetho wonge kui ora duwe simpati karo wong liyo. Mosok ono wong kewedan tekan nangis-nangis, kui tandane seneng mergo dijak gojek. Dheweke sadar ora sadar mesthi pengen ngeroso yen dheweke kui wong sing luwih apik. Nanging carane sing salah, dheweke ngerendahke wong liyo supoyo dheweke ketok luwih duwur.
Asline sing garai wong iku isin nag diguyu konco sak kelas, iku ora mergo guyune, tapi perkoro sing marakno diguyu iku sing garai isin. Nah perkoro iku maeng yo reno-reno ambek ora kepikiran nag perkoro iku bakal kedaden sak durunge. Mangkane wong sing diguyu sak kelas mesti isin yo polahe perkoro isng diguyu. Nah perkoro iku maeng contone yo koyok perkoro sing ancene ora pantes dilakoni nang ngarepe konco-konco sak kelas sing marakno bocah-bocah sak kelas iku ngeroso perkoro iku dadi perkoro sing aneh ambek ngguyokno. Dadi nag kelas iku kudu ati-ati ben ora ngelakoni perkoro sing ancene marakno isin ambek diguyu bocah akeh sak kelas.
Wong sing ngeroso idune wes kebak nang cangkem, pasti bakal ngidu gawe ngguwak idu iku mau. Ngidu iku penting dan akeh banget manfaate gawe kesehatan, terutama gawe organ cangkem. Tapi, ngidu iku tetep onok adabe. Kadang awak dewe iku dinilai teko cara awak dewe ngidu. Nek gelem dinilai dadi wong sing nduwe adab, awak dewe kudu beradab sisan nek kate ngidu. Adab ngidu sing bener iku koyok ngene. Siji, ngidu iku gak oleh sampe ketokan wong liyo, opo maneh pas ambek wong sing lagi awak dewe ajak omong. Loro, ngidu nang panggon sing tepak, guduk nang tengah panggon umum. Telu, ngidu iku nek isok dilakoni dengan cara gak diselidekno. Maksute gak usah setengah-setengah, tuntasno ae. Terakhir, ngidu iku atek ritme sing teratur.
Pas dolan delok pameran laptop nang mall ambek koncoku nang Kota Pahlawan, koncoku iku moro-moro nang SPG sing ayune pol, terus deke iku moro-moro takok daftar regone lapto ambek takok jenenge wonge menisan. Nah aku sing ngetotno yo rodok isin lah soale aku didadekno tebeng ambek bocahe nag aku sing jarene pengen kenalan ambek SPG-ne maeng. Mari ngunu  mergo wes kadung ngunu yo wes tak terusno menisan, nag koncoku maeng ngomng nag SPG-ne maeng ayu nang wonge. Terus koncoku langsung maleh isin mergo deke iku mikir nag aku ora bakal wani ngomong sing koyok ngunu nang SPG-ne. Nah SPG-ne maeng mok guya-guyu tok mergo ngeroso deke ayu temenan.
Korban klitih iki ora kenal ngendi warga asli Jogja utawa wisatawan. Sing paling diwaspadai yaiku para wisatawan sing nyewa motor saka warga lokal, apa maneh sing plat nomore wis diapalake karo para pelaku klitih. Kamangka, ana cara sing bisa dinggo kanggo ngindari para pelaku klitih kaya kaping pisan aja metu wayah jam 2 kanthi subuh utawa wayah lingsir wengi. Kaping pindho yaiku ngindari numpak motor amarga para pengendara motor iki sering diincer. Kaping telu yaiku tetep waspada. Kaping papat yaiku kudu lunga karo para rombongan amarga yen rombongan, mesti dikenali dadi wisatawan. Kaping lima yaiku ora liwat dalanan lan panggonan sing sepi.
Indonesia iku dadi negara sing mesti dadi langganan konsere artis teko Korea Selatan. Kota tujuane pun wes pasti ndek Jakarta. Dan akeh banget venue sing wes dadi panggon konsere artis Korea, salah sijine yaiku Tennis Indoor Senayan, sing biasa disingkat dadi Tendoor. Tendoor iki lokasine ndek komplek Gelora Bung Karno, jalan Pintu Satu Senayan nomor B, RT 1 RW 3, Gelora, kecamatan Tanah Abang, kota Jakarta Pusat. Tendoor nduwe fasilitas sing lengkap banget. Mulai teko AC ndek njero venue, toilet, mushola, sound system dengan 4 speaker, 2 subwoover, ambek 68.000 watt gawe penerangan. Kapasitas tribune isok sampe 3300 kursi dan ancen cocok banget digawe nonton konser.
Aku karo koncoku wingi pas dolan nang koncoku bocahe moro-moro berok-berok soale diwei hadiah sing jareku iku ora apik. Lah Koncoku sing diwei maeng jumbule pol soale moro-moro oleh hadiah iku maeng. Ancene sing jenenge wong nag jumbul iku mesti duwe coro sing aneh-aneh kanggo mujudno roso jumbul maeng, ono sing berok-berok, ono sing tolah-toleh, ono sing tengor-tengor ambek mlolong, ambek pirang-pirang pola iku iso metu kabeh. Dadi masio jumbul oleh hadiah mboh iku teko konco, wong tuo, utowo teko wong liyo sing disenengi, mesti wong iku duwe corone dewe kanggo mujudno roso seneng iku maeng. Terus yo gayae aneh-aneh koyok sing iku maeng.
Roto-roto, pengalaman menyenangkan sing tak alami iku justru teko kejadian sing sederhana. Salah sijine iku iseng ngekeki mangan gawe kucing dalanan. Awale aku tuku pakan kucing gawe kucing nang omah. Terus aku ndelok onok pakan kucing sing diwadahi botol-botol plastik. Akhire aku tuku iku sisan. Berhubung aku males langsung moleh, aku mandek nang taman kota. Nang kono, aku ndelok onok akeh kucing sing ndekem nang kono. Aku inisiatif gawe ngekeki mangan gawe mereka. Akhire aku njupuk pakan kucing botolan mau dan nyedek nang gerombolan kucing iku. Pakan kucing iku tak deleh nang tanah dan kabeh kucing langsung ngrubungi aku. Teko kono, aku langsung ngeroso bahagia soale isok ngekeki mangan kucing sing keluwen. Teko kono, aku mulai rajin street feeding gawe kucing ndek ndi ae. Gawe awakmu pecinta kucing tapi gak oleh mlihara kucing, awakmu isok menyayangi kucing lewat cara street feeding kucing dalanan.
Pas awak dhewe isih cilik kui awak dhewe kerep diincim karo koncone dhewe. Senadyan incamane kui ora nyilakani lan sebenere kui gojek wae, awak dhewe tetep wedi pas kerungu kuwi. Sing paling kerep kui, kancane dhewek arep ngewadulke dhewe neng bapake sing polisi. Tekan saiki, aku isih ora yakin yen bapake koncoku kui polisi tenanan. Sing keloro, kui kancane dhewe ngincim ora bakal ngejak awak dhewe dolan meneh opo ora dianggep konco meneh. Iki sing marake mangkel soale kui biasane kui mergo perkoro sing sepele, mosok dadi ora konconan. Nanging arep piye-piye, pas kui awak dhewe isi cilik lan ora ono niatan seko koncone dhewe ben awak dhewe kui wedi utowo ciloko.
Bank iku wes dadi pilihan utamane wong-wong gawe nyimpen duit sing paling aman. Umume wong-wong nek kate setor duit iku budhal nang bank disik terus nyetorno nang teller bank e. Cuma kadangan nek nominale terlalu cilik, teller bank pasti bakal ngarahno awak dewe gawe setoran langsung nang ATM. Cara setor duit nang ATM iku gampang kok. Siji, siapno disik duite. Nek isok, nominal duite ndek ngisore 10 juta cek transaksine isok cepet. Loro, golek ATM sing khusus gawe setor tunai. Telu, lebokno kartu debit dan lebokno PIN koyok biasane. Papat, pilih opsi setor tunai nang layar. Pas bilik duite kebuka, lebokno duitmu nang kono. Terus enteni sampe mesine mari ngitung duitmu. Nek wes mari, tekan ok. Terakhir, nek buktine wes kecetak, jupuken kartu debitmu. Wes deh, awakmu wes mari setor duit nang rekeningmu dewe.
Aku lan kanca-kanca ku plesiran ning batu numpak montor. ning jerone montor iki diisi arek enem . amarga aku budal e kawanen dadine ning dalan wis rame pol macet . durung maneh ning batu iki bendinane udan deres sing nggarai nambah nambahi macet e batu. panggon sing kate dijujuk iki alun-alun batu . amarga budale kawanen lan kenek macet ning dalan, kanca-kanca ku podo nesu saking suwene meneng ning dalan . dino iki kebarengan preian sekolah macet e tambah dowo nemen. kanca ku wes podo nesu nesu ono sing buka kaca montor ben rodok isis onok sing bukak jilbab e onok sing ngombe obat ngelu sirah wes pokok e rame pol ning jero montor iki. tapi sing jenenge mimi iki masio dalan e macet pancet ae turu tok ning jero montor .
Arkeologi utowo ilmu kepurbakalaan iku ilmu sing melajari kebudayaan umat menungso nang masa lalu teko kajian sistematis atas data bendawi sing ditinggalno. Kajian sistematis iki ngeliputi penemuan, dokumentasi, analisis, nilai-nilai budaya, norma, kebiasaan, hukum adat, ambek interpretasi data berupa artefak ambek ekofak. Wong sing mengkaji ilmu iki jenenge arkeolog. Kerjaane arkeolog iki kudu nggolek peninggalan-peninggalan peradaban sing engkok bakal dikaji. Kadangan, mereka iki sisan isok nemukno harta karun berupa relief kuno jaman kerayaan mbiyen sing nilaine iku duwur banget. Tapi tujuan mereka nemukno iku mau gawe nyusun sejarah. Nek uwes, barang temuan iku pasti bakal dimuseumno, utowo dilelang nang uwong liyane.
Kathok suwek kui salah siji hal sing paling ngisin-ngisin sing tau awak dhewe alami. Kabeh wong ketoke mesthi tau ngerasake. Paling ora sepanjang uripe kui pisan. Kahahan sing paling ora kepenake kanggo kathoke dhewe suwek kui pas awak dhewe lagi neng kantor. Opo meneh kantore dhewe kui ora neng jero ruangan dhewe. Awak dhewe nyambut gawe karo konco-konco kerjo neng sak ruangan sing gedhe sing ora ono sekate. Awak dhewe bakal diguyoni sak kantor lan kedadean kui bakal digowo-gowo terus selama awak dhewe isih sekantor karo wong-wong kui. Kathoke sih ora masalah, awak dhewe iso tuku meneh utowo iso dijait. Nanging, isine kui sing ora iso diilangi.
Biasane pasangan sing wis nikah wis duwe rencanane dhewe. Dheweke pengen duwe anak kapan, sak piro akehe, lan jarak antara anak siji neng sing liyane kui pirang taun. Senadyan ngono, sebagai pasangan sing sah hubungan seks kui tetep dilakoke. Nanging, ono kemungkinan, yen bojone dhewe kui metheng neng jobo rencana sing wis dicepake. Yen amit-amite kedadean, koyo ngono awak dhewe ora entuk panik. Anak kui tetep anugrah saking Tuhan sing kudu awak dhewe syukuri. Perkoro kui ora usah digawe mumet. Yen urasan biaya persalinan karo biaya anak sak lanjute kui, wis diatur karo Allah. Awak dhewe tugase nompo amanah kui lan ngejalankene kanthi sae.
Sabtu wingi aku ndelok salah siji film sing kondhang amarga akeh sing nonton uga ceritane apik. Judul film iki yaiku "Pengabdi Setan 2". Film iki sajane  ya lanjutan saka film sing pertama, sing judule padha. Nanging latar ning cerita iki bedha lan hubungan sosial tokoh karo lingkungane uga luwih ruwet lan luwih akeh benang abange. Pas awal nonton, aku ngerasa tenang amarga ora ana sing ngageti lan isih akeh mbahas latare cerita kuwi. Nanging pas tengah-tengah aku mulai ora tenang amarga akeh penampakan kaya pocong uga dhedhemit gentayangan sing ditayangake. Aku kaget sampe njingkat pas medi bocah cilik kuwi ana ning ngarep layar.
Hairball utawa muntah bulu kucing yaiku salah siji proses metabolisme kanggo pencernaan kucing. Amarga kucing sering ndilati wulu, kucing iki mesti sering tinemu wulu sing melu kepangan. Wulu iki bisa metu saka feses, nanging yen akeh, bisa metu saka hairball iki. Yen ana muntah bulu, berarti kucing iki nduweni pencernaan sing fungsine isih apik lan reaksi fisik iki wajar, apa maneh kanggo kucing ras sing wulune akeh lan seneng ndilati awake dhewe. Kucing muntah wulu iki normale ping 2 kanthi 3 sewulan kajaba kucing iki uga ngalami lemes lan uga muntah cairan lan uga ora gelem mangan. BIyasane iki kalebu gejala enyakit sing serius lan uga butuh penanganan sing cepet saka dokter hewan.
Kasus kriminal sing ana ning kutha gedhe kuwi bisa mbahayakake kanggo wong sing sering bali bengi. Sing sering kena begal yaiku wong wedhok sing kerja lan mulih bengi lan numpak kendaraan. Kamangka kuwi, ana babagan sing sering digatekake kanggo ngindari serangan kriminal kaya gaman sing ditodongake karo para rampok. Kaping pisan yaiku nyiyapake mental lan pikiran yen ning dalan iki kudu tetep waspada. Kaping pindho yaiku latihan keseimbangan nyetir ben ora gampang tiba lan kaget yen diserang wong orang dikenal. Kaping telu yaiku kudu ngerti rute ben ora kesasar lan kudu apal panggon pos polisi. Banjur sing pungkasan yaiku ngamanake barang sing berharga ning panggon sing ketutup.
Srengen polahe ora diperlakokno adil iku wes lumrah kedaden nang endi-endi. Aku biyen yo tau ngunu pas isek kerjo nang kota pahlawan, oleh ora adil iku polahe sepele yoiku managere maeng seneng ambek koncoku sing wedok sing biasane sak tim karo aku dadi FO. Penggawean FO ancene ora gampang soale kudu ngelayani ambek nyambut wong sing teko nang kantor, terus jelasno produk, ambek ngelayani opo sing dikeluhno karo pelanggan sak marine pesen produk iku maeng. Nah aku mesti gelek dikongkon-kongkon ngerjakno penggaweane koncoku maeng soale ben deke iso dikongkon ngerjakno data sing ono nang ruangane manager maeng. Terus kadang sampek sedinoan. Yo aku ora ngerti.
Roto-roto uwong ben dokter wes ngelakoni diagnosa kudu dioperasi, pasti podo ngendas kabeh. Opo’o? Soale biaya operasi iku larang pol. Nek isok di-cover BPJS yo untung, cuma gak kabeh tindakan operasi iku di-cover karo BPJS. Nek wes ngono, yo kudu nganggo duit dewe gawe ngelakoni operasi. Tapi ancene sih, kabeh biaya operasi iku pasti larang, gak onok sing murah. Eroh gak alesane opo? Soale dokter sing ngelakoni operasi iku kudu “bertarung” dan bakal akeh berkorban. Mereka iku bakal ngorbano awake mereka dewe soale proses operasi iku gak dilut. Isok ae sampe sak dinoan, dan mereka rela fokus ngelakoni operasi gak atek leren utowo mangan disik. Wes ngono, mereka iki sisan berupaya ben nyawane pasien iku mau sek isok diselametno. Teko akehe pengorbanan iku, gak heran nek biaya operasi iku larang.
Onok istilah nek kebaikan sitik iku bakal isok nulari wong sing onok nang sekitare. Hal iku isok berlaku sisan pas awak dewe lagi ngantre. Awak dewe kudu mulai sikap tertib mulai teko awak dewe disik, baru ngilingno wong liyo. Semisal awak dewe lagi ngantre, terus onok wong kate langsung maju, awak dewe cepet-cepet ngilingno nek iki kudu antre. Teko kono, wong iku bakal melu ngantre nang mburine awak dewe. Nek onok wong liyo sing kate maju maneh, onok kemungkinan wong sing mau ditegur awak dewe bakal melu negur wong liyo iku sisan. Dan iku bakal berantai dan antrean isok luwe tertib. Dadi, mulai tertib ngantri teko awak dewe disik rek.
Momen ulang taun kui momen sing ora oleh diliwatke. Yen pas ana koncone dhewe sing ulang taun awak dhewe kudu ngerayakene. Nanging, pas pandemi wingi awak dhewe ora iso neng endi-endi. Kahanan kui ora ngemunginke awak dhewe kangga nyepake pesta kejutan kanggo koncone dhewe. Gelem ora gelem, awak dhewe kudu ngelakonine kanggo coro daring. Sing kesiji, awak dhewe iso ngirim hadiah neng koncone dhewe sing ulang taun. Wonge kui ora perlu ngerti isi opo. Kado kui mengko bakal dibuka pas, lagi nge-Zoom. Sing keloro, awak dhewe iso ngunda konco-konco cerake dheweke neng ruangan Zoom e mau. Mengko wong-wong kui bakal gentian ngucapke ucapan slamat ulang taun.